Blizzard Entertainment

Blizzard Entertainment, Inc. es un disveloppator e editor statounitese de videojocos basate in Irvine, California, e es un succursal del compania statounitese Activision Blizzard. Le compania esseva fundate le 8 februario, 1991, sub le nomine Silicon & Synapse per tres graduatos del Universitate de California, Los Angeles: Michael Morhaime, Frank Pearce, e Allen Adham. Le compania originalmente concentrava super le creation de migrationes de jocos pro altere studios antea comenciar le disveloppamento de lor proprie software in 1993 con jocos como Rock n' Roll Racing e The Lost Vikings. In 1994 le compania deveniva Chaos Studios, postea Blizzard Entertainment, Inc. sequente esser acquirite per le distributor Davidson & Associates.

Proximemente postea, Blizzard publicava Warcraft: Orcs & Humans. Blizzard creava diverse altere videojocos, includente continuationes de Warcraft, le serie de Diablo, le serie de StarCraft, e in 2004 le massivemente multijocator in linea joco de rolo World of Warcraft. Lor plus recente projectos include le prime expansion pro Diablo III, Reaper of Souls, le joco de cartas colligiable in linea Hearthstone, le sexte expansion pro World of Warcraft, Legion, le arena de battalia multijocator in linea Heroes of the Storm, le tertie e final expansion pro StarCraft II: Wings of Liberty, Legacy of the Void, e le tirator heroe multijocator in prime persona Overwatch.

Le 9 julio, 2008, Activision fusionava con Vivendi Games, culminante in le inclusion del nomine de marca de Blizzard in le titulo del compania parente resultante. Le 25 julio, 2013, Activision Blizzard annunciava le acquisitiones de 429 milliones de actiones del proprietario majoritate Vivendi. Consequentialmente, Activision Blizzard deveniva un compania completemente independente.
Categoria:Interprisas informatic del Statos Unite
Categoria:Interprisas multinational